**OBRAZLOŽITEV**

Prof. dr. Rok Vengust je od leta 2000 specialist Ortopedije. Ukvarja se z operativnim zdravljenjem hrbtenice in je poglobljeno specializiran za operacije degenerativnih bolezni, posebej pri starostnikih, ter vnetij in tumorjev hrbtenice. V klinično prakso je kot prvi v državi in širše uvedel več kirurških metod, med katerimi sovertebroplastika, TLIF, ALIF in AxialLIF pri spondilodezah.

Od leta 2006 zaseda mesto vodje oddelka za kirurgijo hrbtenice na Ortopedski kliniki v Ljubljani in od leta 2008 mesto pomočnika predstojnika Ortopedske klinike v Ljubljani. Je nacionalni koordinator za Ortopedsko Kirurgijo.

S področja kirurgije hrbtenice je objavil več kakovostnih del, objavljenih v mednarodnih revijah. Je tudi avtor univerzitetnega učbenika. Organiziral je dva mednarodna kongresa s področja kirurgije hrbtenice, na številnik domačih in mednarodnih srečanjih je bil vabljen predavatelj ali aktivni udeleženec. Je član več domačih in mednarodnih strokovnih združenj.